الالعاب الأولمبية الصيفية 2012، اتلعبت فى لندن، انجلترا، المملكة المتحدة، من 27 يوليه الى 12 أغسطس 2012 . شارك أكتر من 10،000 رياضي من 204 لجنة أولمبية . عبير عبد الرحمن هي أول لاعبة مصرية تكسب ميدالية أولمبية، بعدما كسبت الميدالية الفضه فوزن 75 كـجم للستات في لعبة رفع الأثقال فأولمبياد لندن. أعلن الاتحاد الدولي ان الروسية ناتاليا زابولوتينا صاحبة الميدالية الفضية كانت بتاخد منشطات، وهو نفس سبب سحب الميدالية البرونزية من البيلاروسية ايرنا كوبيشا. و اتحاد رفع الأثقال الدولي أعلن ان الكازخستانية سفيتلانا بودوبيدوفا كانت بتاخد منشطات، و اتسحبت الميدالية الدهب اللى كسبتها في نفس الوزن فأولمبياد لندن. وبكده أصحاب الميداليات في وزن 75 كـجم للستات اتغير بالكامل، بعد ثبوت ان اللاعبات التلاته اللى كسبو كانو بياخدو منشطات. اللى اخدو الميداليات بعد كده هم 1- ليديا فالنتين من أسبانيا "ذهبية" 2- عبير عبد الرحمن من مصر "فضية" 3- مادياس نزيسو من الكاميرون "برونزية" الرباع المصري طارق يحيى كسب الميدالية البرونز ف وزن 85 كـجم للرجاله في رفع الأثقال بعدما أعلن الاتحاد الدولي للعبة سحب الميداليه الفضه من اقصاء الروسى أبتي أوخادوف بعد ثبوت انه كان بياخد منشطات.